Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 71

4. A képzési idő Levelező tagozaton hat félévben legalább 600 tanóra, 3000 összóra. Félévenként átlagosan 100 tanóra elmélet, illetve egyes tárgyak esetében gyakorlat, konzultáció 20 óra, önálló tanulmányi tevékenység 30 óra, házi feladatok 50 óra, vizsgákra készülés 150 óra. A szaklaboratórium (önálló kutatómunka) 600 óra, tanulmányi kirándulás 100 óra, szakdolgozat megírása 100 óra, záróvizsgára való felkészülés 100 óra. E melléklet alkalmazásában összóra: a tananyag elsajátításához szükséges különféle típusú (szorgalmi, konzultációs és vizsgaidőszakon belüli és azokon kívüli) tanrendszerű és egyéni időráfordítások összessége (tanóra, vizsgára való felkészülés, konzultáció, önálló tanulmányi tevékenység); tanóra: a tananyag elsajátításához és szorgalmi időn belüli ellenőrzéséhez egyetemi oktató személyes közreműködését igénylő idő.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes